थङ्सिन श्रव्य दृश्य
थङ्सिन श्रव्य दृश्य (); (परम्परागत चिनियाँ: 騰訊視頻); (पिन्यिन: Téngxùn Shìpín), एक चिनियाँ श्रव्य दृश्य प्रवाह वेबसाइट हो जसलाई प्रख्यात चिनियाँ इण्टरनेट कम्पनी थङ्सिनको नियन्त्रणमा रहेको छ। मार्च २०१९ को अनुसार, यसमा ९०० मिलियन मासिक सक्रिय प्रयोगकर्ता रहेका छन् र ८९ मिलियन ग्राहकहरू रहेका छन्। सन् २०१७ सम्ममा थङ्सिन श्रव्य दृश्यले अनुमानित १८.३ बिलियन युवान राजस्व सङ्कलन गरेको छ।

अप्रिल २०११ मा, थङ्सिन श्रव्य दृश्यलाई परीक्षण गरिएको थियो जसले मूल थङ्सिन पोडकाष्ट, थङ्सिन क्युक्यु डोमेन नामको प्रयोग प्रयोग गरेको थियो। त्यसपछि यसलाई आधिकारिक रूपमा एक स्वतन्त्र डोमेनको साथ सुरु गरिएको थियो। थङ्सिन श्रव्य दृश्य अनलाइनमा माग भएका श्रव्य दृश्य र दूरदर्शन प्रसारणलाई वृहत् सामग्री सहित समर्थन गर्दछ र सूची व्यवस्थापन, श्रव्य दृश्य आवाज प्रवर्धन, र रङ्ग गुणस्तर समायोजन तथा अन्य कार्यात्मक सेवाहरू प्रदान गर्दछ।

थङ्सिन श्रव्य दृश्यको नयाँ उत्पादनको रणनीति मूल सामग्रीको विकास, वास्तविक कार्यक्रमको समर्थन, गृह-निर्मित नाटक, सुक्ष्म-चलचित्र, र छोटो चलचित्र प्रतियोगिता र समर्थन योजनामा केन्द्रित छ।

जुलाई २०१७ मा, थङ्सिन श्रव्य दृश्य चीनको सबैभन्दा ठूलो दूरदर्शन निर्माता, टिसिएल मार्फत श्रव्य दृश्य सामग्री सुविधाको सुरुवात गरेको थियो।

अक्टोबर २०१७ मा, थङ्सिन श्रव्य दृश्यले ६५.२ बिलियन रिङ्गेट (९.८७ बिलियन अमेरिकी डलर) राजश्व सङ्कलन गरेको थियो जसमा अघिल्लो वर्षमा भन्दा ६१% ले राजश्वमा वृद्धि भएको थियो। 

सेप्टेम्बर २०१७ मा, विश्वव्यापी एप स्टोर र गुगल प्ले ष्टोरमा सबैभन्दा ठूलो संयुक्त राजस्वका साथ शीर्ष ३० मोबाइल अनुप्रयोगहरू मध्येको ८ चिनियाँ गैर खेल अनुप्रयोगहरू मध्येको एक मात्र अनुप्रयोग बन्न सफल भएको थियो।

अक्टोबरमा, चीनमा आइओएस राजस्वको साथ, थङ्सिन श्रव्य दृश्य सबैभन्दा ठूलो विश्वव्यापी बलियो मासिक आम्दानीको साथ शीर्ष १५ अनुप्रयोगहरू मध्ये एक बनेको थियो।

एप एनीको तथ्याङ्कका अनुसार, थङ्सिन श्रव्य दृश्यले मासिक सक्रिय प्रयोगकर्ताहरूको आधारमा अक्टोबर २०१७ मा चीनमा आइओएस मनोरञ्जन अनुप्रयोगहरूको रूपमा पहिलो स्थान ओगट्न सफल भएको थियो। टेन्सेण्ट भिडियो मोबाइल उपकरणहरूमा प्रति दिन १४० मिलियन स्वतन्त्र उपकरणहरूमा औसतमा रूपमा पुगेको छ। यो दोस्रो उच्च कम्पनीको तुलनामा १.१२ मिलियन बढी उपकरणहरूको साथ पहिलो स्थानमा रहेको छ।

समयरेखा 

१) जुन २०११ मा, थङ्सिन श्रव्य दृश्य वृत्तचित्र च्यानल आधिकारिक रूपमा सुरू गरिएको थियो।

२) अगष्ट २०१२ मा, थङ्सिन श्रव्य दृश्यमम दैनिक अौसत प्रसारण २०० मिलियन पुगेको थियो। 

३) १७ अप्रिल २०१३ मा, थङ्सिन श्रव्य दृश्यको पहिलो बेलायती नाटक "ह्याप्पी लभर्स" स्वतन्त्र रूपमा तिनिहरूको वेबसाइट प्रसारण गरिएको थियो।

४) २७ अप्रिल २०१३ मा, थङ्सिन श्रव्य दृश्यले बीबीसी वर्ल्डवाइड, आइटिभी स्टुडियो, फ्रिमेण्टल मिडिया, अल३मिडिया इण्टरनेसनल तथा एण्डिमोल लगायतका छ वटा प्रमुख कम्पनीहरूसँग चीनमा सबैभन्दा ठूलो बेलायती नाटक स्रोत बन्नका लागि सम्झौता नजिक पुगेको थियो

५) ३ जून २०१३ मा, थङ्सिन श्रव्य दृश्यद्वारा बेलायती दूरदर्शन च्यानलको सुरुवात गरिएको थियो जुन चाहिँ चीनको पहिलो बेलायती नाटक प्रसारण मञ्च हो।

६) अगष्ट २०१९ मा, तुफानका कारण सेण्डोङ प्रदेश डुवानमा परेको थियो। थङ्सिन श्रव्य दृश्यको एक श्रव्य दृश्यको प्रतिलिपि गलत भएको थियो जसमा तुफानले गर्दा प्रदेशका सबै मानिसहरू मारिएको बताइएको थियो जसले विवाद उत्पन्न गराएको थियो। कम्पनीले घटना पछि माफी मागेको थियो।

सन्दर्भ सामग्रीहरू

बाह्य कडीहरू 
 腾讯视频
 विटिभी

थङ्सिन
भिडियो साझेदारी सेवाहरू